מאחז הבלאדים

"גבעת הבלאדים" או "משכנות הרועים" או "אעירה שחר" הוא כינויו של מאחז אשר נמצא סמוך להתנחלות כוכב השחר. המאחז היה מאוכלס בנוער גבעות. תושביו עוסקים בגידול צאן ובעלי חיים נוספים. נכון לאוקטובר 2024, בקום מתגוררות 20 משפחות. בתקשורת דווח כי על פי המחלקה היהודית בשב"כ יצאו מהמאחז מספר פעולות "תג מחיר" וחלק מחבריו קיבלו צווי הגבלה מנהליים. המאחז נהרס מספר פעמים בידי המנהל האזרחי, ותושביו מתלוננים על התנכלויות תכופות ואלימות מצד השב"כ והמשטרה. המאחז הוקם בשנת 2012 בערך על ידי קבוצת צעירים מהיישוב כוכב השחר הסמוך. במקום הוקם אוהל גדול ודיר לצאן. במהלך השנים פונה המקום פעמים רבות על ידי כוחות הביטחון. על פי רוב נהגו תושבי המקום לעזוב את השטח עם הינתן "צו תיחום" (צו אלוף האוסר על כניסה ולעבור לנקודה אחרת באזור. במהלך השנים עבר המאחז בקרוב ל-10 נקודות, ולרבות מהן חזר שוב. "המחלקה היהודית" בשב"כ מייחסת לאנשי המאחז מספר מקרים של פעולות "תג מחיר" כנגד פלסטינים. באלול תשע"ה (אוגוסט-ספטמבר 2015) נשרף אוהל ששימש כמחסן במאהל בדואי בסמוך לכפר מאליכ, מספר קילומטרים מהמאחז. לאחר חקירת המשטרה הוגש כתב אישום כנגד שני צעירים מהמאחז ומהיישוב הסמוך. במספר מקרים הותקפו תושבי המאחז בידי בדואים ממאהלים באזור, שאף הצליחו פעמיים לחדור למאחז ולגנוב את העדר השייך לתושבי הגבעה. תושבי המאחז והיישוב הסמוך הצליחו לאתר את העדר בקרבת מקום. בכ"ז בניסן תשע"ה (16 באפריל 2015) בשעות הבוקר החלו להתקרב לגבעה שני רועי צאן לבושים כבדואים תושבי האזור. תושבי הגבעה הזעיקו את תושבי מעלה שלמה הסמוכה, והחלו להתקרב על מנת להניס את רועי הצאן. על פי טענת המשטרה התושבים החזיקו בידיהם אלות ותקפו את הרועים באבנים. כאשר התקרבו, הוציא אחד ה"רועים" תעודת שוטר ומבין הסלעים יצאו שוטרים נוספים ממחלק הבילוש של מחוז ש"י ושוטרי יס"מ רבים. חמישה מתושבי המאחז והיישוב הסמוך נעצרו והוגש נגדם כתב אישום. במהלך שנת תשע"ז (2017) פורסמו מספר תקריות אלימות שבהן היו מעורבים לכאורה תושבי המאחז. באחת מהן הותקפו באלות ובאבנים פעילי שמאל מארגון "תעאיוש" שליוו רועי צאן באזור עוג'ה א-תחתא ונפצעו חמישה אנשים, ובניסן (אפריל) יודו אבנים לעבר כוח של חיילי צה"ל ושוטרי מג"ב, וכתוצאה מכך נפצע קצין בידו. שר הביטחון אביגדור ליברמן הגיב כי "זו תופעה חמורה שאסור לנו להיות סלחניים לגביה". בתוך מספר ימים הורחקו כל 11 תושבי הגבעה בצווים מנהליים מכל אזור יהודה ושומרון והוטלו עליהם הגבלות מנהליות נוספות. בין השנים 2017 - 2023 המאחז נהרס והוקם מחדש שוב ושוב,. כיום (אוקטובר 2024) מתגוררים במקום 20 משפחות, בראש הגבעה הוקם בית כנסת וניטעו כרמים ומטעים של עצי פרי העקשנות שניצחה את הכל גבעת הבאלדים בפייסבוק מאחז הבאלדים באתר הקול היהודי מסע הרס חריג בבנימין: בתיהן של 8 משפחות ובתי כנסת מוחרבים • צפו, באתר JDN‏ תיעוד: אבנים לעבר צה"ל ליד כוכב השחר, באתר ערוץ 7, 15 באפריל 2017 קרני אלדד, ‏גבעת הבלדים אינה עונה: כל גירוש רק מראה למפונים כמה הם חשובים, באתר מעריב אונליין, 6 בנובמבר 2015 שבתי בנדט‏, ביקור אצל הבלאדים: נוודים קיצוניים שמתכננים את פעולת "תג מחיר" הבאה, באתר וואלה, 25 באוגוסט 2015. לרגל הצטרפותה של המשפחה ה -20 לגבעה שחוותה צמיחה מטאורית בשנה האחרונה החלטנו להיזכר דווקא ברגעים שהכל היה נראה שחור וחסר תקווה. השוטרים מציקים לנו כדי להצדיק את קיומם, באתר הקול היהודי קטין הותקף קשות בידי שוטר ששבר את ידו, באתר הקול היהודי, ‏02/03/2017 תביעה: איש שב"כ תקף צעיר יהודי, באתר הקול היהודי, ‏14/02/2017 עוזי ברוך, פעילי ימין קיצוני מואשמים בהצתת אוהל בדואי, באתר ערוץ 7, ‏07/09/2015 אישום: הציתו אוהל של ערבים • הקול היהודי, באתר • הקול היהודי בדואים תקפו רועה צאן יהודי בבנימין, באתר הקול היהודי, ‏24/07/2017 בתוך שבועיים המשטרה סגרה את תיק גנבת העדר, באתר הקול היהודי, ‏15/06/2017 אורלי הררי, חוננו: פרובוקציה משטרתית בבנימין, באתר ערוץ 7, ‏16/04/2015 אבי חיים, הקלה בתנאי השחרור של הנאשמים מכוכב השחר, באתר ערוץ 7, ‏10/06/2015 חדשות 2, ‏תיעוד: מתנחלים תקפו ופצעו פעילי שמאל, באתר ‏מאקו‏, 21 באפריל 2017. יואב זיתון ומורן אזולאי, ליברמן נגד תוקפי החיילים: "למצות את הדין עם אותם בריונים", באתר ynet, 23 באפריל 2017. "בממשלה הכריזו על מלחמה בהתיישבות": הכוחות הרסו בתים בגבעות בנימין, בעיתון מקור ראשון, 21 במרץ 2024 אמיר אטינגר, בסביבת סמוטריץ' לא הכחישו שאישר את פינוי המאחז: "לא היה ניתן להסדירו", באתר ישראל היום, 14 באוגוסט 2023 לרגל הצטרפותה של המשפחה ה -20 לגבעה שחוותה צמיחה מטאורית בשנה האחרונה החלטנו להיזכר דווקא ברגעים שהכל היה נראה שחור וחסר תקווה.